مشاركة من متابع (ارفع صوتك) حسين علاء عبد:
الشغل أبدا مو عيب.. اشتغلت بحياتي هواي شغلات، منها حمال ومنها بائع علكة وبائع خضروات وقصاب وعامل محل مواد غذائية وعامل بكازينوهات عديدة وبمطاعم عديدة.
كنت مصرا على أن أعمل حتى أتعلم أكثر من مهنة وأكثر من حرفة وأهم شي أطلع مصرفي ومصرف أهلي.
اعتمدت على نفسي وبتعب جبيني كدرت أتوفق بأغلب اللي ذكرتهم سلفاً. وبعد كل هاي الشغلات قدمت على وظيفة عسكرية في سنة 2013 طلع اسمي وانقبلت بقوات الرد السريع. وحالياً آني منتسب ضمن ملاك وزارة الداخلية.
رباط السالفة: عزيزي الشاب، أبدا ماكو عيب إذا تشتغل شغلة يجيك منها رزق حلال وما تكون بعازة أحد، الفخر راح يكون الك من تشتغل شغلة بتعبك، الفخر الك من تصرف على نفسك وتكوّن نفسك من تعبك.
آني وصلت بالدراسة إلى نهاية المرحلة الإعدادية وتركت الدراسة. السبب هو ظروفي الشخصية. الشهادة والوظيفة ليست كل شيء. ممكن أن يكون هناك سلاح آخر بيدك "مهنتك أو حرفتك". اتعب على نفسك وطور مهاراتك، ولا تعلق كل أحلامك بشهادة.
يمكنكم التواصل معنا وإرسال الفيديوهات والصور لموقعنا عبر تطبيق "واتساب" على الرقم 0012022773659